open-index/open-wikipedia-markdown huggingface dataset:
Μαρίδα

Η **μαρίδα** (επιστ. όνομα: ***Spicara smaris***) είναι μικρού μεγέθους ψάρι. Συγγενεύει με τη μένουλα.

## Εξωτερικά Χαρακτηριστικά
Η μαρίδα φτάνει τα 15 εκατοστά σε μήκος. Τα αρσενικά κατά την αναπαραγωγική περίοδο φτάνουν τα 20 εκατοστά. Έχουν επίμηκες σώμα, που είναι πεπιεσμένο στα πλευρά. Το χρώμα της είναι καστανό στην ράχη, σταχτί στα πλευρά και πιο ανοικτό στην κοιλιά.

Την εποχή του ζευγαρώματος η ράχη των αρσενικών γίνεται καστανοκίτρινη και παρουσιάζονται 3 με 4 γαλάζιες ταινίες, η μία καταλήγει στο μέτωπο και σχηματίζει ένα γαλαζοπράσινο πέταλο. Κάθε μαρίδα έχει μία βούλα στο πλευρό της. Επίσης, έχει μικρά λέπια.

## Τόπος Διαβίωσης
Ζει σε κοπάδια, κυρίως, σε περιοχές με πλούσια βλάστηση και σε αμμολασπώδεις βυθούς. Την συναντάμε σε βάθος  από 5 έως 280 μέτρα.

## Διατροφή
Τρέφεται με μικρά ασπόνδυλα και με πλαγκτονικούς οργανισμούς.

## Πηγές
*  
*Ψάρια του Αιγαίου, HomeFood.gr

## Εξωτερικοί σύνδεσμοι

*''Spicara smaris'' στο World Register of Marine Species
*
*
## Δείτε επίσης
*Κατάλογος ελληνικών αλιευμάτων

Κατηγορία:Σπαρίδες
Κατηγορία:Αλιεύματα
Κατηγορία:Ψάρια ελληνικών θαλασσών
Αλέξανδρος Αβραμίδης

Ο **Αλέξανδρος Αβραμίδης** (2 Μαΐου 1927 - 15 Νοεμβρίου 2013) ήταν Έλληνας πλοίαρχος, οικονομολόγος και βουλευτής. 

## Βιογραφία
Γεννήθηκε το 1927 στην Αθήνα. Γονείς του ο Αντιστράτηγος, τέως βουλευτής και
τέως υπουργός Χρήστος Αβραμίδης και η Φωτεινή, το γένος Παρασκευά Παρασκευοπούλου. Η οικογένεια εκ πατρός κατάγονταν από τις Τίκφες της Βόρειας Μακεδονίας *(σήμερα στη [[Βόρεια Μακεδονία]])*, με μεγάλη παράδοση στους εθνικούς αγώνες από την εποχή της Μακεδονικής επανάστασης του 1878 και του Μακεδονικού αγώνα. Μετά το 1913, η οικογένεια προσέφυγε στο Κιλκίς.

Μετά από τις εγκύκλιες σπουδές, φοίτησε στη Σχολή Εμπορικής Ναυτιλίας της Ύδρας, απ όπου απεφοίτησε το 1948. Στη συνέχεια ειδικεύθηκε σε θέματα ναυτικής τεχνολογίας στο Πανεπιστήμιο του Σαουθάμπτον. Το 1960 πήρε το πτυχίο της Ανωτάτης Σχολής Οικονομικών και Εμπορικών Επιστημών των Αθηνών της οποίας το 1972 ανακηρύχθηκε Διδάκτωρ. Μιλούσε την αγγλική και τη γαλλική γλώσσα μετά από ανάλογες σπουδές στην Ελλάδα και στο εξωτερικό.

Η επαγγελματική σταδιοδρομία του, περιελάμβανε θητεία στη δημόσια διοίκηση, στον ιδιωτικό τομέα και 12ετή υπηρεσία σε ποντοπόρα πλοία με την ιδιότητα του πλοιάρχου. Στη συνέχεια εργάσθηκε ως επιτελικός στέλεχος – Αρχιπλοίαρχος, Διευθυντής και Διευθύνων
Σύμβουλος - ναυτιλιακών επιχειρήσεων με αρμοδιότητες διοικητικές και μελέτης προβλημάτων εμπορίου και ναυτιλίας, στην Ελλάδα, στην Ελβετία και στη Δυτική Αφρική.

Εξελέγη βουλευτής Κιλκίς τους κόμματος της Νέας Δημοκρατίας τον Νοέμβριο του 1974 και επανεξελέγη το Νοέμβριο του 1977. Διετέλεσε αντιπρόσωπος της Ελλάδας στο Συμβούλιο της Ευρώπης (1977 - 1978) καθώς επίσης και μέλος της Μικτής Κοινοβουλευτικής Επιτροπής Συνδέσεως Ελλάδας – ΕΟΚ (1978). Από το Σεπτέμβριο του 1978, ανέλαβε καθήκοντα Υφυπουργού Εθνικής Άμυνας. Ο ιδρυτής της Νέας Δημοκρατίας, ο τότε πρωθυπουργός και εθνάρχης Κωνσταντίνος Καραμανλής, του εμπιστεύθηκε τον εθνικό ρόλο της ανάπτυξης της  Ελληνικής Πολεμικής Βιομηχανίας. Η πέμπτη σε προμήθεια στρατιωτικού υλικού χώρα στον κόσμο, θα
αποκτούσε επιτέλους τη δική της βιομηχανία.

Για την ενεργό συμμετοχή του στην Εθνική Αντίσταση κατά τον Β΄ Παγκόσμιο Πόλεμο 1941 - 1945, έχει αναγνωρισθεί ως Αγωνιστής της Εθνικής Αντίστασης. Ήταν παντρεμένος με τη  Φλωρέττα, το γένος Στυλιανού Βουτσαρά και πατέρας δυο παιδιών, της Φωτεινής και του Χρήστου. Απεβίωσε στις 15 Νοεμβρίου 2013.

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες αντιστασιακοί
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες ναυτικοί
Κατηγορία:Έλληνες οικονομολόγοι
Κατηγορία:Βουλευτές Κιλκίς
Ποταμός Μαουγίν

Ο **Ποταμός Μαουγίν** (ισπανικά: *Río Maullín*) είναι ποταμός της Χιλής και βρίσκεται στην Περιφέρεια Λος Λάγος. Ο ποταμός πηγάζει ως εκροή της Λίμνης Γιανκίουε και ρέει γενικά προς νοτιοδυτικά, εκβάλλοντας στον Κόλπο του Κορονάδος. Ο ποταμός εξερευνήθηκε για πρώτη φορά εκτενώς το 1856 και 1857 από τους αξιωματικούς του χιλιανού ναυτικού.

## Παραπομπές


Μαουγιν
Βοντβίλ

Το **Βοντβίλ** (γαλ. *vaudeville*) είναι θεατρικό είδος που γνώρισε μεγάλη δημοφιλία στις Ηνωμένες Πολιτείες Αμερικής και στον Καναδά από τα τέλη του 19ου αιώνα μέχρι τις αρχές της δεκαετίας του 1930.

Η ετυμολογία του όρου δεν είναι γνωστή με βεβαιότητα. Θεωρείται πως προέρχεται από τη γαλλική έκφραση *val-de-Vire* (ή *vau-de-Vire*) που σημαίνει «πεδιάδα του Βιρ» και αναφέρεται στον ομώνυμο ποταμό της Νορμανδίας. Αυτός ήταν και ο τόπος γέννησης του ποιητή Ολιβιέ Μπασελέν ο οποίος συνέθετε λαϊκά τραγούδια που αποκαλούσε «τραγούδια του βο ντε Βιρ» (γαλ. *chansons du vau-de-Vire*). Στα τέλη του 17ου αιώνα, τέτοιου είδους μουσικές συνθέσεις, διανθισμένες με θεατρικά δρώμενα αποτελούσαν τα λεγόμενα βοντβίλ. Σύμφωνα με μια διαφορετική ετυμολογία, ο όρος προέρχεται από την έκφραση «φωνές της πόλης» (γαλ. *voix de ville*) και κατ’ επέκταση οι ρίζες του βοντβίλ εντοπίζονται στο Παρίσι.

Τον 18ο αιώνα ο όρος δήλωνε ένα θεατρικό έργο το οποίο ξεφεύγοντας από τα παραδοσιακά πλαίσια πρότυπα, σατίριζε τα ήθη. Ο ίδιος ο Μότσαρτ χαρακτήρισε βοντβίλ το μελόδραμά του *Απαγωγή από το Σεράι*, ενώ τον 19 αιώνα σήμαινε μια σπινθηροβόλα κωμωδία στην οποία διέπρευσε ο Ζωρζ Φεντώ.

Στα τέλη του 19ου αιώνα εξελίχθηκε σε δημοφιλέστατο είδος του αμερικανικού λαϊκού θεάτρου, που συνδύαζε μουσική, χορό, ταχυδακτυλουργίες, ακροβατικά και θεατρικά σκετς, μικρή όμως συσχέτιση φαίνεται να είχε με το γαλλικό είδος ως προς το περιεχόμενό του.

## Παραπομπές


## Πηγές
*Cullen, Frank (2007), *Vaudeville, old and new: an encyclopedia of variety performers in America*, Routledge

## Εξωτερικοί σύνδεσμοι

*University of Washington Libraries Digital Collections – J. Willis Sayre Photographs
*University of Washington Libraries Digital Collections – Prior and Norris Troupe Photographs
*University of Washington libraries Digital Collections - 19th Century Actors Photographs
*University of Iowa Libraries Special Collections - Keith/Albee Vaudeville Theater Collection
*Ruckus! American Entertainments at the Turn of the Twentieth Century Συλλογή Βιβλιοθήκης σπανίων βιβλίων και χειρογράφων Μπέινεκε

Κατηγορία:Θεατρικά είδη
Κατηγορία:Θέατρο στη Γαλλία
Μου (χαμένη ήπειρος)

μικρογραφία
Η **Μου** είναι μια ήπειρος που υποτίθεται ότι βρισκόταν στον Ατλαντικό ή στον Ειρηνικό Ωκεανό αλλά εξαφανίστηκε.

Η ονομασία δόθηκε από τον ταξιδιώτη και μελετητή αρχαιοτήτων Αύγουστο λε Πλονζόν, (1825 –1908), σύμφωνα με τον οποίο ο Αιγυπτιακός πολιτισμός και πολιτισμοί της Κεντρικής Αμερικής, δημιουργήθηκαν από πρόσφυγες μιας ηπείρου που αργότερα χάθηκε, την Μου, που την τοποθετούσε στον Ατλαντικό Ωκεανό. Αυτή η θεωρία επεκτάθηκε από τον Τζέιμς Τσέρτσγουορντ, ο οποίος ισχυρίστηκε ότι η Μου βρισκόταν στον Ειρηνικό Ωκεανό.

Η θεωρία αυτή αμφισβητήθηκε ήδη από τα χρόνια του λε Πλονζόν. Σήμερα οι επιστήμονες απορρίπτουν τη θεωρία ύπαρξης της Μου, καθώς είναι αδύνατον μια ήπειρος να βυθιστεί και να καταστραφεί σε τόσο μικρό χρονικό διάστημα, όπως υποστήριζε ο λε Πλονζόν.

## Παραπομπές
μικρογραφία|εναλλ.=|αριστερά

Κατηγορία:Μυθολογία
Κατηγορία:Θεωρητικές ήπειροι
Αγοράκριτος (αποσαφήνιση)

Το αρχαίο ελληνικό όνομα **Αγοράκριτος** μπορεί να αναφέρεται:
*στον Αγοράκριτο, γλύπτη από την Πάρο με μεγάλη φήμη, μαθητή και ερωμένο του Φειδία.
* στον Αγοράκριτο τον Αθηναίο, δημαγωγό ο οποίος ήταν ενεργός στα χρόνια μετά το θάνατο του Κλέωνα το 422 π.Χ., τον οποίο διαδέχθηκε και μέχρι τα χρόνια του Αλκιβιάδη
* στον χαρακτήρα του αλλαντοπώλη στο έργο Ιππής του Αριστοφάνη

Κατηγορία:Αποσαφηνίσεις ονομάτων
Ιτωνία

[thumb|Η Ιτωνία Αθηνά σε [στατήρας|στατήρα της Θεσσαλικής Συμμαχίας (196-146 π.Χ.)]]
[thumb|Ρωμαϊκό μαρμάρινο αντίγραφο, πιθανότατα του πρωτοτύπου μπρούτζινου αγάλματος της Ιτωνίας Αθηνάς που έφτιαξε ο [Αγοράκριτος και το οποίο περιγράφει ο Παυσανίας (IX, 34, 1), Μουσείο του Λούβρου (το κεφάλι έχει προστεθεί μετέπειτα)]]
**Ιτωνία** είναι ένα από τα προσωνύμια της Αθηνάς, το οποίο προερχόταν από την πόλη Ίτωνα της Φθιώτιδας. Το χρησιμοποιούσαν είτε με τον τύπο «Ιτωνίς», είτε ως «ιΙτωναία» και με το όνομα αυτό λατρευόταν ευρύτατα στη Θεσσαλία, αλλά και στη Βοιωτία, την Αθήνα αλλά και την Αμοργό.

Ναοί με το όνομα της Ιτωνίας βρισκόταν στην πόλη Ίτων στη Θεσσαλία, αλλά και στην Κορώνεια της Βοιωτίας. Ο Στράβων αναφέρει ότι ο ναός βρίσκεται πάνω στο Κουράλιο ποταμό (αναφέρεται στο ναό στη Θεσσαλία). Στο ναό στην Κορώνεια βρισκόταν άγαλμά της το οποίο είχε κατασκευάσει ο γλύπτης Αγοράκριτος, μαθητής του Φειδία. 
 
Προς τιμήν της Ιτωνίας Αθηνάς γινόταν στη Θεσσαλία γιορτές, τα Ιτώνια. Είναι δε γνωστός ο Ιτώνιος, μήνας στο Θεσσαλικό ημερολόγιο, περίπου τον Αύγουστο (Λοκρίδα, Φωκίδα - περιοχές που τότε θεωρούνταν ως Θεσσαλικές, αλλά και στο Ταυρομένιο της Μεγάλης Ελλάδας - της σημερινής κάτω Ιταλίας, αποικίας της Νάξου).

Η Ιτωνία θεωρείτο αρχικά χθόνια θεότητα, θεότητα δηλαδή του Κάτω Κόσμου, ενώ αργότερα είχε χαρακτήρα πολεμικής θεότητας. Η Ιτωνία Αθηνά απεικονίζεται σε νομίσματα από την εποχή του Πύρρου και των διαδόχων του αλλά και σε νομίσματα της Θεσσαλικής Συμμαχίας (κοντά στο 150 π.Χ.), πάνοπλη και σε κάποια από αυτά, έτοιμη να πετάξει το δόρυ της. Τον 1ο αιώνα π.Χ. η Ιτωνία αναφέρεται και από τον Ρωμαίο ποιητή Κάτουλλο.

Σύμφωνα με άλλους, όπως ο Απολλώνιος ο Ρόδιος και το Μέγα Ετυμολογικόν η Ιτωνία πήρε το όνομά της από τον πατέρα της Ίτωνο.

Στον Απολλώνιο το Ρόδιο αναφέρεται ότι η πληροφορία προέρχεται από τον  βιβλίο Θηβαϊκά του αρχαίου συγγραφέα Αρμενίδα), ενώ στο Μέγα Ετυμολογικό αναφέρεται ότι σύμφωνα με τον γενεαλόγο Σιμωνίδη, ο Ίτωνος είχε δυο κόρες, την Αθηνά και την Ιοδάμα, οι οποίες ενεπλάκησαν σε μάχη και η Αθηνά (Ιτωνία, κόρη του Ίτωνα δηλαδή) σκότωσε την αδελφή της Ιοδάμα.

Σύμφωνα με τον Παυσανία, το 2ο αιώνα, (9.34.1), η Ιοδάμα ήταν ιέρεια της Ιτωνίας Αθηνάς στην αρχαία Κορώνεια Βοιωτίας η οποία όταν είδε την κεφαλή της Μέδουσας στην ασπίδα της Αθηνάς ή στο στήθος της Αθηνάς, απολιθώθηκε.
Σε αμφότερες τις ιστορίες πάντως, η Ιοδάμα πεθαίνει λόγω της Ιτωνίας Αθηνάς, είτε η Αθηνά ήταν θνητή, αδελφή της, είτε θεά.

## Επιπλέον βιβλιογραφία
*4.1: Athena Itonia at Philia, Ινστιτούτο Έρευνας και Τεχνολογίας Θεσσαλίας (ΙΕΤΕΘ) (Περιέχει όχι μόνο αναφορές στην Ιτωνία Αθηνά σε βιβλία, αλλά και επιγραφικές αναφορές)
*William Smith. A Dictionary of Greek and Roman biography and mythology. London. John Murray: printed by Spottiswoode and Co., New-Street Square and Parliament Street, Ito'nia, Ito'nias or ITO'NIS. (αναφέρονται πηγές)
*Η Λατρεία της Ιτωνίας Αθηνάς στην Ηπειρωτική και Νησιωτική Ελλάδα, Μέσα από τα Ιερά της, τα Γραπτά Κείμενα και τους Μύθους, Μαρία Ι. Βαϊοπούλου, Athanasia, International Archaeological Conference, Rhodes, 2009

## Αναφορές

Κατηγορία:Αθηνά
Βραδυποδόμορφα

Τα **Βραδυποδόμορφα** (*Pilosa* = Τριχώδη, Τριχωτά) αποτελούν τάξη πλακουντοφόρων θηλαστικών  που απαντώνται αποκλειστικά στην Αμερική. Περιλαμβάνει τους μυρμηγκοφάγους και τους βραδύποδες.

Οι απαρχές της τάξης βρίσκονται στις αρχές του τριτογενούς (εμφανίστηκαν περίπου 60 εκατομμύρια χρόνια πριν, λίγο μετά την εξαφάνιση των δεινοσαύρων), στη Νότια Αμερική. Η παρουσία αυτών των ζώων στη Βόρεια Αμερική εξηγείται από τη μεγάλη αμερικανική ανταλλαγή.

Παλαιότερα, τα Βραδυποδόμορφα ταξινομούνταν, μαζί με τους αρμαδίλους, στην τάξη των ξενάρθρων. Τον 19ο αιώνα, αυτές οι οικογένειες σχημάτιζαν με τους παγκολίνους  και τον ορυκτερόποδα, την τάξη των νωδών. Παρατηρήθηκε εν συνεχεία ότι η τάξη *Νωδά* ήταν πολυφυλετική, δηλαδή ότι περιελάμβανε άσχετες μεταξύ τους οικογένειες και ήταν λοιπόν άκυρη.

## Κατάλογος των [[είδος (βιολογία)|ειδών]]
Σύμφωνα με το NCBI (5 Μαρτίου 2012) :
* Υποτάξη *[[Φυλλοφάγα]]* (Delsuc, Catzeflis, Stanhope & Douzery, 2001). 
** Οικογένεια *[[Βραδυποδίδες]]* (Γκρέυ, 1821).
*** Γένος *[[Βραδύπους]]* (Λινναίος, 1758).
**** *[[Bradypus pygmaeus]] (Βραδύπους ο πυγμαίος)* (Άντερσον & Χάντλεϋ, 2001) — Πυγμαίος βραδύποδας. 
**** *[[Bradypus torquatus]] (Βραδύπους ο στρεπτοφόρος)* (Ίλλιγκερ, 1811) — Χαιτοφόρος βραδύποδας.
**** *[[Bradypus tridactylus]] (Βραδύπους ο τριδάκτυλος)* (Λινναίος, 1758) — Τριδάκτυλος βραδύποδας.
**** *[[Bradypus variegatus]] (Βραδύπους ο ποικιλόχρους)* (Σιντζ, 1825) — Καστανόλαιμος βραδύποδας.
** Οικογένεια *[[Μεγαλονυχίδες]]* (Αμεγκίνο, 1889).
*** Γένος *[[Χωλόπους]]* (Ίλλιγκερ, 1811).
**** *[[Choloepus didactylus]] (Χωλόπους ο διδάκτυλος)* (Λινναίος, 1758) — Διδάκτυλος βραδύποδας. 
**** *[[Choloepus hoffmanni]] (Χωλόπους του Χόφμαν)* (Πήτερς, 1858) — Βραδύποδας του Χόφμαν.
** Οικογένεια †*[[Μεγαθηριίδες]]* (Γκρέυ, 1821).
** Οικογένεια †*[[Μυλοδοντίδες]]*(Τζιλλ, 1872)

* Υποτάξη *[[Σκωληκόγλωσσα]]* (Ίλλιγκερ, 1811).
** Οικογένεια *[[Κυκλοποδίδες]]* (Πόχοκ, 1924).
*** Γένος *[[Κυκλόπους]]* (Γκρέυ, 1821).
**** *[[Cyclopes didactylus]] (Κυκλόπους ο διδάκτυλος)* (Λινναίος, 1758) — Μεταξένιος μυρμηγκοφάγος.
** Οικογένεια *[[Μυρμηκοφαγίδες]]* (Γκρέυ, 1825).
*** Γένος *[[Μυρμηκοφάγος]]* (Λινναίος, 1758).
**** *[[Myrmecophaga tridactyla]] (Μυρμηκοφάγος ο τριδάκτυλος)* (Λινναίος, 1758) — Γιγάντιος μυρμηγκοφάγος.
*** Γένος *[[Ταμαντούα]]* (Γκρέυ, 1825).
**** *[[Tamandua mexicana]] (Ταμαντούα η μεξικάνα)* (Saussure, 1860) — Ταμαντούα του Μεξικού.
**** *[[Tamandua tetradactyla]] (Ταμαντούα η τετραδάκτυλος)* (Λινναίος, 1758) — Ταμαντούα του νότου.

## Εξωτερικοί σύνδεσμοι
* 
* 

Κατηγορία:Ξέναρθρα
Παγκόσμιο Κύπελλο Καλαθοσφαίρισης Ανδρών 2014

Το **17o [[Παγκόσμιο Κύπελλο Καλαθοσφαίρισης]] ΦΙΜΠΑ**, γνωστό και ως *Μουντομπάσκετ 2014*, έλαβε χώρα στην Ισπανία από τις 30 Αυγούστου έως τις 14 Σεπτεμβρίου 2014, με τη συμμετοχή 24 εθνικών ομάδων ανδρών. Τέσσερις πόλεις φιλοξένησαν τους αγώνες της πρώτης φάσης: Μπιλμπάο, Γρανάδα, Γκραν Κανάρια και Σεβίλλη. Οι αγώνες της τελικής φάσης διεξήχθησαν στη Βαρκελώνη και τη Μαδρίτη.

Το σύστημα διεξαγωγής προέβλεπε δύο φάσεις: Αρχικά οι ομάδες χωρίστηκαν σε 4 ομίλους και στη συνέχεια, ανάλογα με τη θέση τους, οδηγήθηκαν σε αγώνες νοκ-άουτ με προκαθορισμένες διασταυρώσεις.

## Στάδια
Η Μαδρίτη ήταν το κύριο στάδιο, φιλοξενώντας τον τελικό και τους περισσότερους αγώνες μεταξύ των πόλεων φιλοξενίας. Το Παλάθιο δε Δεπόρτες δε λα Κομουνιδάδ δε Μαδρίδ ήταν το στάδιο που χρησιμοποιήθηκε για τους αγώνες που έλαβαν χώρα στη Μαδρίτη.

Στις 17 Απριλίου 2010, η Βαρκελόνη προστέθηκε στον κατάλογο των πόλεων όπου θα διεξαχθούν τα παιχνίδια, φέρνοντας το σύνολο τον πόλεων σε έξι. Θα είναι η πρώτη φορά που η Βαρκελόνη υπήρξε μέρος ενός μείζονος διεθνούς γεγονότος στην καλαθοσφαίριση από το Ευρωμπάσκετ 1997, στο οποίο το Παλάου Σαν Τζιόρντι φιλοξένησε την τελική φάση.

Παρακάτω είναι ο κατάλογος των σταδίων που φιλοξένησαν το Παγκόσμιο Πρωτάθλημα Καλαθοσφαίρισης Ανδρών 2014.

## Διαδικασία πρόκρισης
### Αυτοδίκαιη συμμετοχή (2)
Η FIBA παραχώρησε αυτοδίκαιη συμμετοχή σε δύο ομάδες: 
*  - νικήτρια των Ολυμπιακών Αγώνων 2012
*  - διοργανώτρια χώρα

### Πρόκριση μέσω των ηπειρωτικών πρωταθλημάτων (18)
Δεκαοκτώ εισιτήρια δόθηκαν στις ηπειρωτικές ζώνες, ανάλογα με τη δυναμικότητά τους, για να τις μοιράσουν μέσω των πρωταθλημάτων τους. Από αυτά προκρίθηκαν οι:

* **Αμερική**: (4)
:    

* **Ασία**: (3)
:   

* **Αφρική**: (3)
:   

* **Ευρώπη**: (6)
:       

* **Ωκεανία**: (2) 
:  

### Πρόκριση με εξωαγωνιστικά κριτήρια (4)
Μετά την ολοκλήρωση των ηπειρωτικών πρωταθλημάτων, η FIBA κάλεσε όσους συμμετέχοντες δεν είχαν τερματίσει σε θέση πρόκρισης, να υποβάλουν υποψηφιότητα για τέσσερεις προσκλήσεις (wild cards), υπό την προϋπόθεση ότι θα κατέβαλλαν 800.000 Ευρώ. Στη διαδικασία μπήκαν τελικά 15 χώρες, από τις οποίες η FIBA επέλεξε με ένα συνδυασμό κριτηρίων (εμπορικότητα, παράδοση κτλ.) τις εξής:
* 
* 
* 
* 

## Α' Γύρος (φάση των ομίλων)
Κριτήρια σε περίπτωση ισοβαθμίας (ιεραρχικά):
# περισσότερες νίκες στους μεταξύ των ισοβαθμούντων αγώνες
# μεγαλύτερο πηλίκο Π+ δια Π- στους ίδιους αγώνες
# μεγαλύτερο πηλίκο Π+ δια Π- στο σύνολο των αγώνων   
#  κληρωση (δεν χρειάστηκε)

### Όμιλος Α

### Όμιλος Β´



|}

### Όμιλος Γ΄



|}

### Όμιλος Δ΄



|}

## Φάση νοκ-άουτ

### Φάση των 16

### Προημιτελικοί

### Ημιτελικοί

### Μικρός Τελικός

### Τελικός

## Παραπομπές




2014
Κατηγορία:Παγκόσμιο Πρωτάθλημα Καλαθοσφαίρισης 2014
Κατηγορία:Αθλητισμός στην Ισπανία
Road Trippin' Through Time

Το **Road Trippin' Through Time** είναι μια συλλογή τραγουδιών από τους Red Hot Chili Peppers. Κυκλοφόρησε για προωθητικούς λόγους στις 5 Μαΐου του 2011 μέσω της Warner Bros. Records. Περιέχει τραγούδια της περιόδου 1991-2006.

## Κομμάτια

## Προσωπικό
*Anthony Kiedis - φωνή
*Flea - μπάσο, φωνητικά
*Τζον Φρουσιάντε - κιθάρα, φωνητικά (κομμάτια 1-7, 9-18)
*Chad Smith - ντραμς
*Dave Navarro - κιθάρα στο κομμάτι 8

## Παραπομπές


Κατηγορία:Δισκογραφία των Red Hot Chili Peppers
Κατηγορία:Άλμπουμ με παραγωγή από τον Ρικ Ρούμπιν
Μεταθήρια

Τα **Μεταθήρια** είναι μια ομαδοποίηση της ομοταξίας Θηλαστικά. Προτάθηκαν για πρώτη φορά από τον Τόμας Χάξλεϋ το 1880 και είναι ελαφρώς πιο περιεκτική ομάδα από τα μαρσιποφόρα, που περιλαμβάνει όλα τα σωζόμενα θηλαστικά με κοιλιακό μάρσιπο (περισσότερο τα θηλυκά μαρσιποφόρα) καθώς και όλα τα ζώα που συνδέονται στενότερα με αυτά παρά με τα πλακούντοφόρα³ θηλαστικά. Μερικά θηλυκά μεταθήρια, όπως οι Καινοληστίδες, δεν έχουν μάρσιπο.

Οι στενότεροι συγγενείς των μεταθηρίων είναι τα Ευθήρια (επίσης από τον Χάξλεϋ το 1880). Και τα δύο συμβατικά ενώνονται σε μία ανθυφομοταξία της υφομοταξίας Θηρία (Πάρκερ και Χάσγουελ, 1897), που εμπεριέχει όλα τα ζωντανά θηλαστικά, εκτός από τα μονοτρήματα.

## Βλέπε επίσης
* Μαρσιποφόρα
* Σπαρασσόδοντα

## Παραπομπές

* McKenna MC & Bell SK, (1997), *Classification of Mammals Above the Species Level*. Columbia University Press.
Ου Θαντ

520px|μικρογραφία|Το μαυσωλείο του Ου Θαντ
Ο **Ου Θάντ** (*U Thant*, Παντανάβ, 22 Ιανουαρίου 1909 – Νέα Υόρκη, 25 Νοεμβρίου 1974) ήταν Βιρμανός διπλωμάτης και διατέλεσε τρίτος κατά σειρά γενικός γραμματέας του ΟΗΕ από το 1961 μέχρι 1972. Ένα από τα μεγαλύτερα επιτεύματά του ήταν η συμφιλίωση του Τζον Κενέντι και του Νικίτα Χρουστσόφ κατά την κρίση των πυραύλων της Κούβας. Το 1974 πέθανε εξαιτίας καρκίνου του πνεύμονα, αλλά η στρατιωτική χούντα της Βιρμανίας αρνήθηκε να του αποδώσει τιμές. Κηδεύτηκε τις 5 Δεκεμβρίου 1974 κοντά στη Ρανγκούν. Τον διαδέχτηκε το 1971 ο Κουρτ Βαλντχάιμ.Το Σεπτέμβριο του 2014 βρέθηκαν τα οστά του.Τα οστά του βρίσκονται στο Μουσείο του ΟΗΕ.

## Παραπομπές


Κατηγορία:Βιρμανοί διπλωμάτες
Κατηγορία:Γενικοί Γραμματείς του ΟΗΕ
Αφρομυγαλοειδή

Αυτή η πρόσφατη τάξη αναγνωρίσθηκε μόνο το 2008 από το MSW. Πριν αυτές οι οικογένειες ταξινομούνταν στην τάξη *[[Εντομοφάγα]]*.

## Κατάλογος των υποτάξεων
Σύμφωνα με το ITIS:
* τάξη ***Αφρομυγαλοειδή*** Stanhope, 1998
** υποτάξη *[[Χρυσοχλωρίδια]]* Broom, 1915
*** οικογένεια *[[Χρυσοχλωρίδες]]* Gray, 1825
**** υποοικογένεια *[[Αμβλυσωματίνες]]* Simonetta, 1957
***** γένος *[[Αμβλυσώματος]]* Pomel, 1848
***** γένος *[[Ασβεστοχλωρίς]]* Mivart, 1867
***** γένος *[[Νεαμβλυσώματος]]* Roberts, 1924
**** υποοικογένεια *[[Χρυσοχλωρίνες]]* Gray, 1825
***** γένος *[[Καρπασπάλαξ]]* Lundholm, 1955
***** γένος *[[Χλωρασπάλαξ]]* Roberts, 1924
***** γένος *[[Χρυσοχλωρίς]]* Lacépède, 1799
***** γένος *[[Χρυσασπάλαξ]]* Gill, 1883
***** γένος *[[Κρυπτοχλωρίς]]* Shortridge and Carter, 1938
***** γένος *[[Ηρεμασπάλαξ]]* Roberts, 1924
** υποτάξη *[[Τενρεκόμορφα]]* Butler, 1972
*** οικογένεια *[[Τενρεκίδες]]* Gray, 1821
**** υποοικογένεια *[[Γεωγαλίνες]]* Trouessart, 1881
***** γένος *[[Γεωγαλή]]* Milne-Edwards et A. Grandidier, 1872
**** υποοικογένεια *[[Ορυζορικτίνες]]* Dobson, 1882
***** γένος *[[Λιμνογαλή]]* Major, 1896
***** γένος *[[Μικρογαλή]]* Thomas, 1882
***** γένος *[[Ορυζορικτής]]* A. Grandidier, 1870
**** υποοικογένεια *[[Ποταμογαλίνες]]* Allman, 1865
***** γένος *[[Μικροποταμογαλή]]* Heim de Balsac, 1954
***** γένος *[[Ποταμογαλή]]* Du Chaillu, 1860
**** υποοικογένεια *[[Τενρεκίνες]]* Gray, 1821
***** γένος *[[Εχίνωψ]]* Martin, 1838
***** γένος *[[Ημικεντητός]]* Mivart, 1871
***** γένος *[[Μηριγγοφόρος]]* Froriep, 1806
***** γένος *[[Τενρέκ]]* Lacépède, 1799

## Παραπομπές
*Stanhope, Waddell, Madsen, de Jong, Hedges, Cleven, Kao & Springer, 1998 : *Molecular evidence for multiple origins of Insectivora and for a new order of endemic African insectivore mammals.* Proceedings of the National Academy of Sciences of the United States of America, 95-17 pp 9967-9972.
*
Λεωνίδας ο Ρόδιος

Ο **Λεωνίδας** ήταν διάσημος ολυμπιονίκης δρομέας, που έζησε τον 2ο π.Χ. αιώνα και καταγόταν από τη Ρόδο.

Διακρίθηκε αγωνιζόμενος σε τρία αθλήματα του δρόμου: το στάδιο, τον δίαυλο και τον οπλίτη δρόμο  και αναδείχτηκε *[[τριαστής]]*, αφού κατάφερε να τερματίσει πρώτος και στα τρία αθλήματα την ίδια ημέρα. Μνημονεύεται ως ο επιφανέστερος δρομέας από τους αρχαίους συγγραφείς, διότι νίκησε και στα τρία αθλήματα, όχι σε μία, αλλά σε τέσσερις διαδοχικές διοργανώσεις των Ολυμπίων  · πιο συγκεκριμένα στην 154η, την 155η, την 156η και την 157η Ολυμπιάδα.

Οι δώδεκα, συνολικά, νίκες του, τον ανέδειξαν ως τον πιο πολυνίκη αθλητή στην ιστορία των αρχαίων Ολυμπιακών αγώνων . Ο Φιλόστρατος ο Αθηναίος αναλύει περισσότερο τον άθλο του κατορθώματος του Λεωνίδα, εξηγώντας πως τα τρία αθλήματα στα οποία πρώτευσε, απαιτούσαν εντελώς διαφορετικά σωματικά χαρακτηριστικά . Το σύνολο των νικών του ξεπεράστηκε μετά από 2.168 χρόνια στους σύγχρονους ολυμπιακούς αγώνες από τον Αμερικανό κολυμβητή Μάικλ Φελπς το 2016, ο οποίος κατέκτησε το 13ο μετάλλιο του στους ολυμπιακούς αγώνες του Ρίο ντε Τζανέιρο.

## Σημειώσεις

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ρόδιοι ολυμπιονίκες
Κατηγορία:Τριαστές
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες του δίαυλου
Κατηγορία:Αρχαίοι ολυμπιονίκες του οπλίτη δρόμου
Κατηγορία:Αρχαίοι ολυμπιονίκες (2ος αιώνας π.Χ.)
Αναχωρήσεις

Οι ***Αναχωρήσεις*** (ιαπωνικά: おくりびと, ***Okuribito***) είναι ιαπωνική δραματική ταινία του 2008 του Γιοχίρο Τακίτα. Κέρδισε το Όσκαρ Καλύτερης Ξενόγλωσσης Ταινίας στην 81η πρώτη απονομή των βραβείων, το 2009 και το βραβείο φωτογραφίας της ιαπωνικής ακαδημίας στην 32η απονομή.

## Πλοκή

Η ταινία αφορά ένα τσελίστα που χάνει τη δουλειά του στην ορχήστρα επειδή αυτή διαλύεται, φεύγει για τη μικρή πόλη στην οποία μεγάλωσε, με τη γυναίκα του ώστε να ζήσουν πιο οικονομικά. Εκεί, πιάνει μια περίεργη και κοινωνικά μη αποδεκτή δουλειά: να φροντίζει και να κάνει όμορφους τους νεκρούς πριν από την κηδεία τους. Οι φίλοι του κι η γυναίκα του του λένε να παρατήσει αυτή τη δουλειά, αλλά αυτός βρίσκει νόημα σε αυτό που κάνει.

## Παραπομπές


Κατηγορία:Ιαπωνικές ταινίες
Κατηγορία:Ιαπωνικές δραματικές ταινίες
Κατηγορία:Ταινίες του 2008
Κατηγορία:Ιαπωνόφωνες ταινίες
Κατηγορία:Ταινίες γυρισμένες στην Ιαπωνία
Κατηγορία:Όσκαρ Καλύτερης Ξενόγλωσσης Ταινίας
Deep Purple Extended Versions Vol.2

Το **Deep Purple Extended Versions Vol.2** είναι ζωντανά ηχογραφημένο άλμπουμ του χαρντ ροκ συγκροτήματος Deep Purple το οποίο ηχογραφήθηκε το 2001 και κυκλοφόρησε στις 25 Σεπτεμβρίου 2007.

Το άλμπουμ περιέχει δέκα κομμάτια, εκ των οποίων τα εννέα προέρχονται από τη δεύτερη σειρά μελών του συγκροτήματος και το "*[[Hush (τραγούδι του Μπίλι Τζο Ρόγιαλ)|Hush]]*" από το πρώτο άλμπουμ του συγκροτήματος, "*[[Shades of Deep Purple]]*".

Η συγκεκριμένη έκδοση αποτελεί το δεύτερο μέρος των ομώνυμων κυκλοφοριών, με το πρώτο κομμάτι να έχει κυκλοφορήσει το 2000.

## Τα τραγούδια
1. **[[Woman from Tokyo]]** *(Blackmore, Gillan, Glover, Lord, Paice) - 6:14<br />
2. *'Lazy** ''(Blackmore, Gillan, Glover, Lord, Paice) - 6:13<br />
3. **No One Came** ''(Blackmore, Gillan, Glover, Lord, Paice) - 5:40<br />
4. **Black Night** ''(Blackmore, Gillan, Glover, Lord, Paice) - 6:46<br />
5. **When a Blind Man Cries** ''(Blackmore, Gillan, Glover, Lord, Paice) - 7:35<br />
6. **Smoke on the Water** ''(Blackmore, Gillan, Glover, Lord, Paice) - 10:09<br />
7. **Perfect Strangers** ''(Blackmore, Gillan, Glover) - 8:41<br />
8. **Fools** ''(Blackmore, Gillan, Glover, Lord, Paice) - 10:34<br />
9. **Hush** ''(South) - 4:32<br />
10. **Highway Star** ''(Blackmore, Gillan, Glover, Lord, Paice) - 7:33<br />

==Τα μέλη των Deep Purple==
Το **"Deep Purple Extended Versions Vol.2"** ηχογραφήθηκε από την [[Κατάλογος μελών των Deep Purple|έβδομη σειρά μελών]] του συγκροτήματος. Τα μέλη της ήταν τα εξής:

* **Ίαν Γκίλαν** - ''φωνητικά''
* **Στηβ Μορς** - ''κιθάρα''
* **Τζον Λορντ** - ''πλήκτρα''
* **Ρότζερ Γκλόβερ** - ''μπάσο''
* **Ίαν Πέις** - ''τύμπανα''

===Γκεστ συμμετοχές===
* **Νάταλι Μίλερ** - ''φωνητικά''
* **Πωλ Ουίλιαμσον*' - *σαξόφωνο''

## Παραπομπές

## Πηγές
* Deep Purple and Related Discographies - The Highway Star

Κατηγορία:Δισκογραφία των Deep Purple
Κατηγορία:Άλμπουμ του 2007
Σέρχι Αρμπούζοβ

Ο **Σέρχι Αρμπούζοβ**  (Serhiy Arbuzov, ουκρανικά: Сергій Геннадійович Арбузов, Serhiy Hennadiyovych Arbuzov, γενν. στις 24 Μαρτίου 1976) είναι πολιτικός από την Ουκρανία, ο πρώτος αντιπρόεδρος της κυβέρνησης στη χώρα και προσωρινός πρωθυπουργός έπειτα από την παραίτηση του Μικόλα Αζάροβ από τις 28 Ιανουαρίου 2014 ως τις 27 Φεβρουαρίου του ιδίου χρόνου.

Ήταν πρόεδρος της Εθνικής Τράπεζας της Ουκρανίας. Εργάστηκε επίσης ως διευθυντής σε διάφορες τράπεζες, όπως οι Privatbank και Ukreximbank.

## Βιογραφία
Γεννήθηκε στο Ντόνετσκ. Αποφοίτησε από το Κρατικό Πανεπιστήμιο της γενέτειράς του, έχοντας ειδικευτεί στα οικονομικά και απέκτησε προσόντα οικονομολόγου. Εργάστηκε ως διοικητικός πρόεδρος της Privatbank στο Ντόνετσκ και ως διευθυντής τς ίδιας τράπεζας στην Κοστιαντίνινκα. Το 2003-10 ανέλαβε διευθυντής της Ουκρανικής Επιχειρηματικής Τράπεζας, πιο γνωστή παλιά ως *Donechyna*.

Το 2005 ο Αρμπούζοβ έγινε μέλος του κόμματος Η Δική μας Ουκρανία και το 2006 διεκδίκησε μία έδρα στο περιφερειακό συμβούλιο του Ντόνετσκ χωρίς επιτυχία.
Το Σεπτέμβριο του 2010 διορίστηκε αναπληρωτής πρόεδρος της Εθνικής Τράπεζας της Ουκρανίας. Στις 23 Δεκεμβρίου 2010 η Verkhovna Rada ενέκρινε το διορισμό του Αρμπούζοβ στο τιμόνι της κρατικής κεντρικής τράπεζας.

Στις 24 Δεκεμβρίου 2012 ο Βίκτορ Γιανουκόβιτς διόρισε τον Αζάροβ ως πρώτο αντιπρόεδρο της κυβέρνησης στην Ουκρανία.

Έπειτα από ταραχές του Euromaidan και τις διαδηλώσεις, που είχαν ως αποτέλεσμα να σκοτωθούν άτομα, ο Αζάροβ απέστειλε επιστολή παραίτησης στις 28 Ιανουαρίου 2014. Η παραίτηση της κυβέρνησης έγινε αποδεκτή από τον πρόεδρο Γιανουκόβιτς.

## Παραπομπές


## Εξωτερικοί σύνδεσμοι
* About the appointment of Serhiy Arbuzov as the chairman of the National Bank of Ukraine. Ιστότοπος της Εθνικής Τράπεζας της Ουκρανίας.
* Leshchenko, S. ''The new head of the National Bank Arbuzov: in the name of Father, the Son, and the Donetsk spirit...''. Ukrayinska Pravda. 23-12-2010
* Patykivsky, Yu. ''Chair for a cashier''. Ukrayina moloda. 24-12-2010.
* Προφίλ στο Obozrevatel.com
* Επίσημος δικτυακός τόπος της Πανουκρανικής Αναπτυξιακής Τράπεζας (ρωσικά/ουκρανικά)

Κατηγορία:Πρωθυπουργοί της Ουκρανίας
Κατηγορία:Ουκρανοί οικονομολόγοι
Κατηγορία:Αντιπρόεδροι της Ουκρανίας
Alive, She Cried

**Alive, She Cried** είναι ο τίτλος του ζωντανά ηχογραφημένου δίσκου του αμερικάνικου ροκ συγκροτήματος The Doors, ο οποίος κυκλοφόρησε τον Οκτώβριο του 1983 μέσω της δισκογραφικής εταιρείας "Elektra Records". Ο τίτλος προέρχεται από το στίχο "*The face in the mirror won't stop, the girl in the window won't drop, a feast of friends, "alive!" she cried*" του τραγουδιού "*When the Music's Over*".

Στο κομμάτι "*Little Red Rooster*" του Γουίλι Ντίξον, συμμετείχε ο Τζον Σεμπάστιαν των The Lovin' Spoonful, παίζοντας φυσαρμόνικα.
Οι ηχογραφήσεις του άλμπουμ πραγματοποιήθηκαν στη Βοστώνη, το Λος Άντζελες, την Κοπενχάγη, τη Νέα Υόρκη και το Ντιτρόιτ από το 1968 μέχρι το 1970.

Αυτός ήταν ο δεύτερος ζωντανός δίσκος των Doors μετά το "*[[Absolutely Live]]*" του 1970. Η εμπορική του επιτυχία ήταν μεγάλη, αφού σκαρφάλωσε στο Top-30 του Billboard και έγινε χρυσός, ενώ περιείχε το τελευταίο σινγκλ του συγκροτήματος που μπήκε στο Hot-100, τη διασκευή στο "*Gloria*" των Them.

## Τραγούδια
1. **Gloria** *(Van Morrison)* - 6:17
2. **[[Light My Fire]]** *(Morrison, Krieger, Manzarek, Densmore)* - 9:51
3. **You Make Me Real** *(Morrison, Krieger, Manzarek, Densmore)* - 3:06
4. **The WASP (Texas Radio and the Big Beat)** *(Morrison, Krieger, Manzarek, Densmore)* - 1:52
5. **Love Me Two Times** *(Morrison, Krieger, Manzarek, Densmore)* - 3:17
6. **Little Red Rooster** *(Dixon)* - 7:05
7. **Moonlight Drive** *(Morrison, Krieger, Manzarek, Densmore)* - 5:34

## Θέσεις τσαρτ

## Βραβεία
***Alive, She Cried*** *(άλμπουμ)*
* Ηνωμένες Πολιτείες (*RIAA Certification*): Χρυσός 
* Καναδάς (*CRIA Certification*): Χρυσός 

## Τα μέλη του συγκροτήματος
Το **Alive, She Cried** ηχογραφήθηκε από τους εξής μουσικούς:

* **[[Τζιμ Μόρισον]]** - *φωνητικά*
* **[[Ρόμπι Κρίγκερ]]** - *κιθάρα*, *φωνητικά*
* **[[Ρέι Μάνζαρεκ]]** - *πλήκτρα*, *πιάνο*, *μπάσο*
* **[[Τζον Ντένσμορ]]** - *τύμπανα*
* **Τζον Σεμπάστιαν** - *φυσαρμόνικα*

## Παραπομπές


## Πηγές
* Alive, She Cried - The Doors | Songs, Reviews, Credits, Awards | Allmusic
* Alive, She Cried | Album Reviews | Rolling Stone
* Doors, The - Alive, She Cried (CD) at Discogs

Κατηγορία:Δισκογραφία των The Doors
Κατηγορία:Άλμπουμ του 1983
Κωστής Βαΐτσος

Ο **Κωνσταντίνος (Κωστής) Βαΐτσος** (γενν. 1942) είναι Έλληνας οικονομολόγος, πανεπιστημιακός και πολιτικός.

## Βιογραφικά στοιχεία
Γεννήθηκε το 1942 στην Αθήνα. Πήρε πτυχίο Οικονομικών από το Πανεπιστήμιο Γέιλ στις ΗΠΑ και πραγματοποίησε  μεταπτυχιακές σπουδές στη Σχολή Διοίκησης Επιχειρήσεων του πανεπιστημίου Χάρβαρντ (Ηarvard Business School). Από το Χάρβαρντ έλαβε και το διδακτορικό του δίπλωμα.

Δίδαξε στα πανεπιστήμια Χάρβαρντ, Σάσεξ και Αθηνών (όπου κατείχε την έδρα της Πολιτικής Οικονομίας). Το 1979 ανακηρύχθηκε επίτιμος καθηγητής Διεθνούς Εμπορίου του πανεπιστημίου του Εδιμβούργου.

Παράλληλα, υπήρξε σημαντικό στέλεχος διεθνών οργανισμών. Ως εμπειρογνώμονας του ΟΗΕ, διετέλεσε σύμβουλος πολλών κυβερνήσεων αναπτυσσόμενων χωρών σε διαπραγματεύσεις τους με πολυεθνικές εταιρείες σε θέματα επενδύσεων και εργατικού δυναμικού.

Επί σειρά ετών ήταν μέλος του Διοικητικού Συμβουλίου της Εταιρείας Διεθνούς Ανάπτυξης (Society for International Development, SID) στην Ουάσινγκτον, ενώ διετέλεσε και πρόεδρος του Ινστιτούτου Διεθνών Σπουδών στη Βραζιλία.

Στις κυβερνήσεις του Ανδρέα Παπανδρέου διετέλεσε διοικητής της Εμπορικής Τράπεζας από τον Οκτώβριο του 1981 ως τον Ιούλιο του 1982, υφυπουργός Εθνικής Οικονομίας από τον Ιούλιο του 1982 ως τον Σεπτέμβριο του 1983 και αναπληρωτής υπουργός Εθνικής Οικονομίας από τον Σεπτέμβριο του 1983 ως τον Ιούλιο του 1985.

Για επτά χρόνια, από το 2001 μέχρι το 2008, διετέλεσε πρόεδρος του Διεθνούς Αερολιμένα Αθηνών «Ελευθέριος Βενιζέλος».

## Παραπομπές


Κατηγορία:Έλληνες υφυπουργοί Εθνικής Οικονομίας
Κατηγορία:Έλληνες οικονομολόγοι
Κατηγορία:Απόφοιτοι του Πανεπιστημίου Γέιλ
Βουλευτικές εκλογές στο Κουβέιτ (Δεκέμβριος 2012)

Στο Κουβέιτ διεξήχθησαν πρόωρες **γενικές εκλογές** την 1η Δεκεμβρίου 2012 έπειτα από την ακύρωση των προηγούμενων βουλευτικών εκλογών, που διεξήχθησαν το Φεβρουάριο του 2012.

Στις εκλογές, οι Σιίτες κέρδισαν 17 επί συνόλου 50 εδρών στην Εθνική Συνέλευση, αυξημένες σε σχέση με εκείνες που κέρδισαν το 2010. Οι Σουνίτες Ισλαμιστές αποτελούν πλέον μειοψηφία. Επίσης, 3 γυναίκες μπήκαν στο Κοινοβούλιο.

Η συμμετοχή φέρεται να είναι 43%, που είναι και η χαμηλότερη στην εκλογική ιστορία του Κουβέιτ.

## Φόντο
Έξι εβδομάδες πριν διεξαχθούν οι εκλογές, άλλαξε το εκλογικό σύστημα, με τους ψηφοφόρους να περιορίζονται στο να ψηφίσουν έναν υποψήφιο και όχι 4. Οι αλλαγές πυροδότησαν μαζικές διαδηλώσεις. Η αντιπολίτευση δεν έλαβε μέρος στις εκλογές.

## Αποτελέσματα

## Επακόλουθα
Στις 5 Δεκεμβρίου επαναδιορίστηκε στην πρωθυπουργία ο Τζαμέρ Αλ Μουμπάρακ Αλ Χαμάντ Αλ Σαμπάχ.

Τον Ιούνιο του 2013, το Συνταγματικό Δικαστήριο διέταξε τη διάλυση της Εθνικής Συνέλευσης και τη διεξαγωγή νέων εκλογών. 

## Παραπομπές


2012Β
ΚουβειτΒ
Κλαύδιος (αποσαφήνιση)

Το λατινικό όνομα **Κλαύδιος** (λατινικά: Claudius), μπορεί να αναφέρεται:

## Ρωμαίοι
*Άππιος Κλαύδιος Καίκος, (περ. 340 π.Χ. - 273 π.Χ.), Ρωμαίος πολιτικός.
*Κλαύδιος (10 π.Χ. – 54), Ρωμαίος αυτοκράτoρας από το 41 έως το 54.
*Κλαύδιος Αιλιανός, (περ. 175 - περ. 235), Ρωμαίος συγγραφέας.
*Κλαύδιος Β΄ Γοτθικός, Ρωμαίος αυτοκράτορας από το 268 έως το 270.
*Μάρκος Κλαύδιος Τάκιτος, (3ος αιώνας), Ρωμαίος αυτοκράτορας.

## Αρχαίος κόσμος
*Κλαύδιος Απολινάριος Ιεραπόλεως, (2ος αιώνας), επίσκοπος. 
*Κλαύδιος Πτολεμαίος, (2ος αιώνας), Έλληνας φυσικός φιλόσοφος.

## Αρχαίοι Έλληνες ολυμπιονίκες
*Τίτος Κλαύδιος Ρούφος, (1ος αιώνας).
*Κλαύδιος Απολλώνιος,  (2ος αιώνας).
*Κλαύδιος Ρούφος Απολλώνιος, (3ος αιώνας).

## Άλλα πρόσωπα

*Κλαύδιος της Λωρραίνης, (1496 - 1550), Α΄ δούκας του Γκιζ (1528 - 1550).
*Κλαύδιος Σωζόμενος, (16ος και 17ος αιώνας), Έλληνας λόγιος.

Κατηγορία:Αποσαφηνίσεις ονομάτων
Stomp 442

Το **Stomp 442** είναι το έβδομο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Elektra Records". Η ιαπωνική έκδοση του 1998 περιελάμβανε έξι επιπλέον κομμάτια, τα πέντε εκ των οποίων ήταν διασκευές σε τραγούδια των Iron Maiden, KISS, Celtic Frost, The Police και Hüsker Dü.

Οι ηχογραφήσεις του άλμπουμ πραγματοποιήθηκαν στο "Studio 4" του Κονσόκεν της Πενσιλβάνια.

Ο δίσκος γνώρισε πολύ μικρότερη επιτυχία σε σχέση με τους προκατόχους του ανεβαίνοντας στο # 47 του Billboard, ενώ δεν μπόρεσε να μπει στο Top-30 καμίας χώρας σε όλο τον κόσμο. Το σινγκλ "*Nothing*" έφθασε μόλις στο # 98 των βρετανικών τσαρτ, όντας το τελευταίο των Anthrax που μπήκε στο Top-100 της Μεγάλης Βρετανίας.

Το "*Stomp 442*" ήταν η πρώτη κυκλοφορία του συγκροτήματος χωρίς τον Νταν Σπιτζ στις κιθάρες, του οποίου τη θέση πήρε ο Πωλ Κρουκ, χωρίς να θεωρηθεί επίσημο μέλος των Anthrax.

## Τραγούδια
1. **Random Acts of Senseless Violence** *(Bush, Ian, Benante)* - 4:02
2. **Fueled** *(Bush, Ian, Benante)* - 4:02
3. **King Size** *(Bush, Ian, Benante)* - 3:58
4. **Riding Shotgun** *(Bush, Ian, Benante)* - 4:25
5. **Perpetual Motion** *(Bush, Ian, Benante)* - 4:18
6. **In a Zone** *(Bush, Ian, Benante)* - 5:06
7. **Nothing** *(Bush, Ian, Benante)* - 4:33
8. **American Pompeii** *(Bush, Ian, Benante)* - 5:30
9. **Drop the Ball** *(Bush, Ian, Benante)* - 4:59
10. **Tester** *(Bush, Ian, Benante)* - 4:21
11. **Bare** *(Bush, Ian, Benante)* - 5:29

## Θέσεις τσαρτ

## Τα μέλη του συγκροτήματος
Το "*Stomp 442*" ηχογραφήθηκε από τους εξής μουσικούς:

* Τζον Μπους - φωνητικά
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

### Γκεστ συμμετοχές
* Dimebag Darrell - κιθάρα
* Μάικ Τεμπέστα - κιθάρα
* Πωλ Κρουκ - κιθάρα

## Παραπομπές


## Πηγές
* Allmusic review
* Encyclopaedia Metallum review
* Metal Storm review

Κατηγορία:Άλμπουμ του 1995
Κατηγορία:Άλμπουμ των Anthrax
Κοχίρ Ρασουλζόντα

Ο **Κοχίρ Ρασουλζόντα** (Kokhir Rasulzoda, τατζικικά: Коҳир Расулзода,  ρωσικά: Кохир Расулзада, γενν. στις 8 Μαρτίου 1961) είναι πολιτικός από το Τατζικιστάν, πρωθυπουργός της ασιατικής χώρας από το 2013. Είναι μέλος του Δημοκρατικού Κόμματος του Λαού του Τατζικιστάν και υπηρέτησε νωρίτερα ως διοικητής της Επαρχίας Σουγντ. 

## Βιογραφία
Ο Ρασουλζόντα γεννήθηκε στο νομό Γαφούροφ της Σοβιετικής Ένωσης (σημερινό Τατζικιστάν). Φοίτησε στο Γεωργικό Πανεπιστήμιο του Τατζικιστάν. Διορίστηκε πρωθυπουργός από τον πρόεδρο Ιμομάλι Ραχμόν μετά την απόλυση του Ακίλ Ακίλοφ, το Νοέμβριο του 2013. Ανέλαβε καθήκοντα στις 23 Νοεμβρίου 2013.

## Παραπομπές


Κατηγορία:Πρωθυπουργοί του Τατζικιστάν
Κατηγορία:Ηγέτες εν ενεργεία
Φίλια

Με το όνομα **Φίλια** είναι γνωστοί οι οικισμοί:

*Φίλια Καλαβρύτων
*Φιλία Καρδίτσας
*Φίλια Λέσβου
*Φίλια Μεσσηνίας
*Φίλια Ξάνθης

Κατηγορία:Αποσαφηνίσεις ελληνικών τοπωνυμίων
Διονύσης Λιβανός

Ο **Διονύσης Λιβανός** (Δεκέμβριος 1934 - 30 Οκτωβρίου 2005) ήταν Έλληνας πολιτικός, ανιψιός του πρωθυπουργού Παναγιώτη Κανελλόπουλου. Υπηρέτησε σε κορυφαίες θέσεις τόσο επί κυβερνήσεων Νέας Δημοκρατίας όσο και (αργότερα) επί κυβερνήσεων ΠΑΣΟΚ στο οποίο μετακινήθηκε λόγω της φιλίας του με τον Ανδρέα Παπανδρέου.

## Βιογραφία
Ο Διονύσης Λιβανός γεννήθηκε τον Δεκέμβριο του 1934 στο Κολωνάκι. Πατέρας του ήταν ο Σπύρος Λιβανός, γνωστός δικηγόρος με καταγωγή από το Μεσολόγγι, ενώ θεία του ήταν η Αμαλία Γούναρη-Κανελλοπούλου από την Πάτρα, αδελφή του πρωθυπουργού Δημητρίου Γούναρη και μητέρα του επίσης πρωθυπουργού Παναγιώτη Κανελλόπουλου.

Το 1954 κατατάχθηκε εθελοντικά στην Πολεμική Αεροπορία ως ιπτάμενος ανθυποσμηναγός και μετείχε στην ελληνική αποστολή στην Αφρική (επανάσταση στο Κογκό).

Ήταν πτυχιούχος νομικής του Αριστοτελείου Πανεπιστημίου Θεσσαλονίκης και πολιτικών επιστημών του Παντείου Πανεπιστημίου, ενώ στη συνέχεια πραγματοποίησε μεταπτυχιακές σπουδές στο Πανεπιστήμιο της Οξφόρδης με αντικείμενο τις διεθνείς σχέσεις. Από το 1964 μέχρι το 1967 ήταν διευθυντής του πολιτικού γραφείου του θείου του Παναγιώτη Κανελλόπουλου, ο οποίος ήταν τότε πρόεδρος της ΕΡΕ.

Διετέλεσε εκδότης - διευθυντής και αρθρογράφος της εφημερίδας Νίκη, γενικός γραμματέας του Υπουργείου Εμπορίου στην κυβέρνηση Εθνικής Ενότητας (1974) και βουλευτής Αιτωλοακαρνανίας με τη Νέα Δημοκρατία (1974 έως 1977). Το Νοέμβριο του 1977 ανέλαβε πάλι γενικός γραμματέας του Υπουργείου Εμπορίου, μέχρι το 1981, οπότε και παραιτήθηκε για να εκλεγεί ξανά  βουλευτής Αιτωλοακαρνανίας.

Εξελέγη και το 1985 με τη Νέα Δημοκρατία και συμμετείχε στην πολυσυζητημένη επιτροπή για τον «Φάκελο της Κύπρου», αλλά οι χειρισμοί της  ηγεσίας Μητσοτάκη τον ανάγκασαν να ανεξαρτητοποιηθεί. Λόγω και της προσωπικής φιλίας του ίδιου και της συντρόφου του δημοσιογράφου Έλλης Στάη με τον Ανδρέα Παπανδρέου, πέρασε στον χώρο του ΠΑΣΟΚ. Το 1989 τοποθετήθηκε στο ευρωψηφοδέλτιο του Κινήματος, υπηρετώντας ως  ευρωβουλευτής μέχρι τον Οκτώβριο του 1993 οπότε και ορκίστηκε υπουργός Τουρισμού στην τελευταία κυβέρνηση του Ανδρέα Παπανδρέου. Παρέμεινε υπουργός έως τον Σεπτέμβριο του 1995.

Ήταν μόνιμος κάτοικος Κηφισιάς, όπου και άφησε την τελευταία του πνοή στις 30 Οκτωβρίου 2005, πάσχοντας από καρκίνο. 

## Προσωπική ζωή
Από τον γάμο του με την Αλίκη Κυριακίδου απέκτησε δύο παιδιά, μεταξύ των οποίων και τον Σπήλιο Λιβανό, βουλευτή Αιτωλοακαρνανίας και υπουργό της Νέας Δημοκρατίας. Από τα μέσα της δεκαετίας του 1980 έως τα μέσα της δεκαετίας του 1990 διατηρούσε σχέση με την γνωστή δημοσιογράφο Έλλη Στάη.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με το ΠΑΣΟΚ
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Απόφοιτοι του Παντείου Πανεπιστημίου
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Ραχιμέ Πιριστού Σουλτάνα

Η **Ραχιμέ Πιριστού Βαλιντέ Σουλτάν** (Οθ. Τούρκικα:راهيم بيريستو سلطان) (Τούρκικα: *Rahîme Perestû Valide Sultan*, 1830 - 11 Δεκεμβρίου 1904) ήταν η νόμιμη σύζυγος του σουλτάνου Αμπντούλ Μετζίτ Α΄ και θετή μητέρα και Βαλιντέ Σουλτάν του σουλτάνου Αμπντούλ Χαμίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Rahîme Perestû Valide Sultan Aliyyetü'ş-Şân Hazretleri***

## Βιογραφία
Γεννήθηκε το 1830 στο Σότσι. Το όνομα Πιριστού σημαίνει παγώνι στα περσικά. Η Ραχιμέ Πιριστού ήταν θετή κόρη της Εσμά Σουλτάν. Η Ραχιμέ Πιριστού απέκτησε τον τίτλο της Βαλιντέ Σουλτάν στον θετό γιο της το 1876, γιατί η βιολογική του μητέρα, Τιριμουτζγκάν Σουλτάν, είχε πεθάνει είκοσι τρία χρόνια πριν από την προσχώρηση του Σουλτάνου Αμπντούλ Χαμίτ Β΄ στον Οθωμανικό θρόνο. Ήταν επίσης θετή μητέρα της Τζεμιλέ Σουλτάν.

Έγινε η πνευματική μητέρα του Αμπντούλ Χαμίτ Β΄ και της δόθηκε η θέση της Βαλιντέ Σουλτάν από αυτόν. Σε αντίθεση με πολλές από τις προκατόχους της, δεν ήταν ενεργή στην πολιτική.

Το 1885, κατά την επίσκεψη του βασιλιά Όσκαρ Β΄ της Σουηδίας και της βασίλισσας Σοφίας της Σουηδίας στην Οθωμανική Αυτοκρατορία, έλαβε την Σουηδή Βασίλισσα, η οποία είχε τη δυνατότητα να επισκεφθεί το αυτοκρατορικό χαρέμι​​.
 
Ήταν η τελευταία Βαλιντέ Σουλτάν ​​της Οθωμανικής Αυτοκρατορίας. Πέθανε στις 11 Δεκεμβρίου 1904 στην Κωνσταντινούπολη. Ο τόπος ταφής της βρίσκεται στον τάφο της Μιχρισάχ Σουλτάν, στο Εγιούπ στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* "Sultan Abdülhamid II Khan". Republic of Turkey Ministry of Culture and Tourism. Retrieved 2010-12-17.
* "Genealogy of the Ottoman Royal Family". 
* Anne-Marie Riiber (1959). Drottning Sophia. (Queen Sophia) Uppsala: J. A. Lindblads Förlag. ISBN page 219

Κατηγορία:Βασιλομήτωρ
Κατηγορία:Βαλιδέ Σουλτάνες
Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
2984 Τσώσερ

Ο **Τσώσερ (Chaucer)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Άγγλου μεσαιωνικού συγγραφέα και ποιητή Τζέφρι Τσόσερ.

## Φυσικά χαρακτηριστικά
Η μέση διάμετρος του Τσώσερ εκτιμάται σε 27,2 χιλιόμετρα περίπου. Η μάζα του εκτιμάται σε 21 τρισεκατομμύρια τόνους για μέση πυκνότητα 2 gr/cm³.
Ο φασματικός τύπος του είναι άγνωστος, ενώ το γεωμετρικό άλβεδό του είναι γύρω στο 0,10. Η μέση θερμοκρασία στην επιφάνειά του Τσώσερ εκτιμάται σε 95 περίπου βαθμούς Κελσίου κάτω από το μηδέν.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Τσωσερ
2985 Σαίξπηρ

μικρογραφία|3D μοντέλο του αστεροειδούς 2985 Σαίξπηρ
Ο **Σαίξπηρ** (*Shakespeare*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,05. Ανακαλύφθηκε το 1983 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του διάσημου ποιητή και θεατρικού συγγραφέα Ουίλλιαμ Σαίξπηρ.

## Φυσικά χαρακτηριστικά
Τα κυρίως φυσικά χαρακτηριστικά του Σαίξπηρ είναι άγνωστα. Η μέση θερμοκρασία στην επιφάνειά του εκτιμάται σε 110 περίπου βαθμούς Κελσίου κάτω από το μηδέν. Ο Σαίξπηρ περιστρέφεται γύρω από τον εαυτό του μία φορά κάθε 6 ώρες και 4 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σαιξπηρ
Κατηγορία:Ουίλλιαμ Σαίξπηρ
Ίτων

**Ίτων** ονομαζόταν πόλη της Θεσσαλίας στην αρχαία  Ελλάδα, αναφερόμενη από τα χρόνια τον Ομήρου, μέχρι και τα χρόνια του Στεφάνου του Βυζαντίου.

Από τον Όμηρο αναφέρεται ως Ίτων και χαρακτηρίζεται ως διαθέτουσα πολλά πρόβατα («Ἴτωνά τε μητέρα μήλων»), ως μια από τις πόλεις που έστειλαν πολεμιστές για τον πόλεμο στο Ίλιον μαζί με τις πόλεις Φυλάκη, Πύρασο, Αντρώνα και Πτελεό, ηγεμόνας των οποίων ήταν ο Πρωτεσίλαος (στον κατάλογο των πλοίων της β΄ ραψωδίας της Ιλιάδας.

Αναφέρεται από πολλούς συγγραφείς μέχρι και περίπου 1500 αργότερα, τον 5ο αιώνα, οπότε αναφέρεται από τον Στέφανο τον Βυζάντιο ως Ίτων (παραπέμποντας στον Όμηρο), αλλά σημειώνεται ότι από τους ντόπιους αποκαλούνταν **Ιτών** (τονιζόταν στη λήγουσα) ή **Σιτών** (επειδή είναι σιτοφόρος).

Το όνομα της Ίτωνος αναφέρεται ότι προέρχεται από τον Ίτωνο και το όνομα αυτού και της πόλης είχε και η Ιτωνία Αθηνά , η οποία λατρευόταν εκεί. Ο αρχαιολογικός χώρος ο οποίος έχει ταυτιστεί με το ιερό της Ιτωνίας Αθηνάς βρίσκεται κοντά στο χωριό Φιλία Καρδίτσας.

## Άλλες πόλεις με το ίδιο όνομα
Αναφέρονται και άλλες πόλεις με το όνομα Ίτων, στη Βοιωτία και στην Ήπειρο, αλλά η πιο γνωστή ήταν αυτή της Θεσσαλίας.

## Παραπομπές

Κατηγορία:Πόλεις της αρχαίας Θεσσαλίας
Εμμανουήλ Αγγελάκης

Ο **Εμμανουήλ Αγγελάκης** (Αρμένοι Λασιθίου, 1855 ή 1856 - Αθήνα, 1955) ήταν Έλληνας δικηγόρος και πολιτικός από τη Σητεία. Υπηρέτησε ως βουλευτής.

## Βιογραφία
Γεννήθηκε πιθανότατα τον Αύγουστο του 1856. Καταγόταν από φτωχή οικογένεια γεωργών και είχε άλλα 11 αδέρφια. Σπούδασε Νομικά και αποφοίτησε σε ηλικία 46 ετών. Αναγορεύτηκε διδάκτορας της Νομικής στο Πανεπιστήμιο των Αθηνών. Εκλέχθηκε πληρεξούσιος (της επαρχίας Σητείας) στη γενική συνέλευση κατά τις Κρητικές Επαναστάσεις της περιόδου 1896-97 και λίγο αργότερα (1898) διορίστηκε Έπαρχος Ιεράπετρας. Στη θέση εκείνη παρέμεινε ως το 1900. Από το 1884 ως το 1891 εκλεγόταν βουλευτής Σητείας, ενώ ήταν και δύο φορές αντιπρόεδρος της Βουλής. Το 1911 διορίστηκε υπουργός Παιδείας και Θρησκευμάτων. Ήταν Νομάρχης Μεσσηνίας ως την παραίτησή του, το 1920.  Έγραψε πολλές ιστορικές μελέτες.
Απεβίωσε στην Αθήνα, σε ηλικία 100 ετών.

## Έργα
*'"Σητειακά" (δίτομο, ο πρώτος τόμος εκδόθηκε το 1935)
*"Απομνημονεύματα 1856-1906"

## Βιβλιογραφία
*Ν. Παπαδάκης, "Εμμανουήλ Σ. Αγγελάκης (Η ζωή και το έργο του)", περιοδικό "Αμάλθεια", τ. 88-89.
## Παραπομπές


Κατηγορία:Νομάρχες Μεσσηνίας
Κατηγορία:Έλληνες υπουργοί Παιδείας και Θρησκευμάτων
Κατηγορία:Αντιπρόεδροι της Βουλής των Ελλήνων
Βουλευτικές εκλογές στο Κουβέιτ (Φεβρουάριος 2012)

Πρόωρες **γενικές εκλογές** διεξήχθησαν στο Κουβέιτ στις 2 Φεβρουαρίου 2012- οι δεύτερες γενικές εκλογές στη χώρα σε διάστημα 3 ετών. Η προσέλευση στις κάλπες ήταν της τάξης του 59%. Ωστόσο, τον Ιούνιο του 2012 το Συνταγματικό Δικαστήριο του Κουβέιτ ακύρωσε τις εκλογές και επανέφερε το προηγούμενο Κοινοβούλιο. Το δικαστήριο έκρινε ότι η διάλυση του Κοινοβουλίου το Δεκέμβριο του 2011 από τον Εμίρη Σαμπάχ Αλ Σαμπάχ ήταν αντισυνταγματική. Σε απάντηση στις εξελίξεις, οι βουλευτές της αντιπολίτευσης παραιτήθηκαν και απαίτησαν την εγκαθίδρυση ενός πλήρους κοινοβουλευτικού συστήματος.

Μετά τη διάλυση του Κοινοβουλίου, νέες εκλογές ορίστηκαν για το Δεκέμβριο του 2012.

## Φόντο
Ο Εμίρης Σαμπάχ αλ Σαμπάχ διέλυσε την Εθνοσυνέλευση στις 7 Δεκεμβρίου 2011 επικαλούμενος τις "επιδεινούμενες συνθήκες". Μαζικές διαδηλώσεις εναντίον της κυβέρνησης έγιναν μέσα στο 2011 και η συχνότητά τους αυξήθηκε σταδιακά. Αποτέλεσμα ήταν να παραιτηθεί η κυβέρνηση για δεύτερη φορά σε διάστημα λιγότερο από έναν χρόνο.

Οι εκλογές ορίστηκαν για τις 21 Φεβρουαρίου. 

### Υποψήφιοι
Στις εκλογές πήραν μέρος 344 υποψήφιοι, συμπεριλαμβανομένων 24 γυναικών.

## Αποτελέσματα
Οι Φιλελεύθεροι κέρδισαν 9 έδρες. Ο συνασπισμός της αντιπολίτευσης κέρδισαν 34 επί συνόλου 50 εδρών στο κοινοβούλιο. Οι Σουνίτες ισλαμιστές και οι εκπρόσωποι των φυλών πήραν 23 έδρες.
**Εθνοσυνέλευση, 2 Φεβρουαρίου 2012**
|-
!style="background-color:#E9E9E9" align=left valign=top width=400|επίσημη ή ανεπίσημη ομάδα
!style="background-color:#E9E9E9" align=right|Έδρες
!Παραπομπή
|-
|align="left"|Ανεξάρτητοι
|valign="top"|10
|
|-
|align="left"|Φιλελεύθεροι 
|valign="top"|9
|
|-
|align="left"|Σουνίτες Ισλαμιστές
|valign="top"|13
|
|-
|align="left"|Μπλοκ Λαϊκή Δράση & εκσυγχρονιστές της αντιπολίτευσης
|valign="top"|11
|
|-
|align="left"|Σιίτες
|valign="top"|7
|
|-
|align=left style="background-color:#E9E9E9"|Σύνολο (συμμετοχή: 59%)
|width="30" align="right" style="background-color:#E9E9E9"|**50**
|}

## Παραπομπές


2012Α
ΚουβειτΑ